U Bjelovaru, 24.11.2016

Predmet: **POZIV NA DOSTAVU PONUDE za izradu recenzije „Koncepcijskog rješenja vodoopskrbnog sustava Bjelovarsko-bilogorske županije s izradom detaljnog hidrauličkog matematičkog modela sadašnjeg i budućeg stanja razvoja i predstudijom izvodljivosti“**

Naručitelj Vodne usluge d.o.o. Bjelovar pokrenuo je postupak bagatelne nabave za izradu recenzije „Koncepcijskog rješenja vodoopskrbnog sustava Bjelovarsko-bilogorske županije s izradom detaljnog hidrauličkog matematičkog modela sadašnjeg i budućeg stanja razvoja i predstudijom izvodljivosti“, te Vam upućujemo ovaj Poziv za dostavu ponude.

Sukladno članku 18., stavku 3. Zakona o javnoj nabavi (NN 90/11, 83/13 i 143/13) za nabavu roba i usluga procijenjene vrijednosti do 200.000,00 kn (bez PDV-a), odnosno za nabavu radova procijenjene vrijednosti do 500.000,00 kn (bez PDV-a), Naručitelj nije obvezan primjenjivati Zakon o javnoj nabavi.

**1. OPIS PREDMETA NABAVE**

Predmet nabave je: recenzija „Koncepcijskog rješenja vodoopskrbnog sustava Bjelovarsko-bilogorske županije s izradom detaljnog hidrauličkog matematičkog modela sadašnjeg i budućeg stanja razvoja i predstudijom izvodljivosti“.

Procijenjena vrijednost nabave: 199.000,00 kuna (bez PDV-a).

Evidencijski broj nabave: BN-52-2016/V

Opis predmeta nabave:

Predmet recenzije je aktivna kontrola svih faza izrade koncepcijskog rješenja vodoopskrbnog sustava Bjelovarsko-bilogorske županije s izradom detaljnog hidrauličkog matematičkog modela sadašnjeg i budućeg stanja razvoja i predstudijom izvodljivosti.

Faze izrade Koncepcije vodoopskrbe Bjelovarsko-bilogorske županije:

1 Analiza postojećeg stanja izgrađenosti sustava

2 Analiza potreba za vodom

3 Matematički model postojećeg stanja

4 Provođenje mjerenja protoka i tlaka

5 Kalibracija modela postojećeg stanja

6 Analiza stanja vodoopskrbnog sustava prema IWA metodologiji

7 Predstudija izvodljivosti

8 Matematički model planiranog stanja

9 Koncepcijsko rješenje DMA zona

10 Koncepcijsko rješenje nadzorno-upravljačkog sustava

11 Aproksimativni troškovnik svih mjera unapređenja sustava

Zadatak je recenzenta da pravovremeno pregleda cjelokupnu izrađenu studijsku dokumentaciju koju Projektant isporučuje Naručitelju. Nakon što Projektant isporuči svaku pojedinu fazu, sukladno ugovornoj dinamici, zadatak je recenzenta da istu pravovremeno pregleda, te iznese eventualne primjedbe, komentare i sugestije. Dodatna uloga recenzenta je da aktivno sudjeluje u eventualnim korekcijama i nadopunama cjelokupne izrađene studijske dokumentacije Koncepcije vodoopskrbe Bjelovarsko-bilogorske županije kroz kontinuiranu i aktivnu suradnju s Projektantom, na način da ažurno daje smjernice i preporuke za eventualne korekcije i nadopune studijske dokumentacije te dodatno kontrolira svaku izmjenu, odnosno nadopunu iste.

**II. UVJETI NABAVE**

Vaša ponuda treba ispunjavati sljedeće uvjete:

1. NAČIN IZVRŠENJA: potrebno je izraditi recenziju „Koncepcijskog rješenja vodoopskrbnog sustava Bjelovarsko-bilogorske županije s izradom detaljnog hidrauličkog matematičkog modela sadašnjeg i budućeg stanja razvoja i predstudijom izvodljivosti“
2. ROK IZVRŠENJA: 15.09.2017.
3. ROK TRAJANJA UGOVORA: 11 mjesecii 3
4. ROK VALJANOSTI PONUDE : 90 dana od dana otvaranja ponuda,
5. MJESTO IZVRŠENJA: područje djelovanja Vodnih usluga d.o.o. Bjelovar
6. ROK , NAČIN I UVJETI PLAĆANJA: Plaćanje će se vršiti u roku od 15 dana od dana zaprimljene i odabrane recenzije, po dostavljenoj fakturi odabranog ponuditelja. Sve ostalo će biti regulirano Ugovorom između Naručitelja i odabranog ponuditelja. Ako se dio ugovora o javnoj nabavi daje u podugovor, tada za radove koje će izvesti podizvoditelj, Naručitelj neposredno plaća podizvoditelju. Naručitelj ne predviđa plaćanje predujma (avansa), račun se ispostavlja na adresu Naručitelja: Vodne usluge d.o.o. Bjelovar, Ulica Ferde Livadića 14a, 43 000 Bjelovar
7. CIJENA PONUDE: u cijenu ponude bez PDV-a uračunavaju se svi troškovi i popusti ponuditelja; cijenu ponude potrebno je prikazati na način da se iskaže sljedećim redoslijedom: cijena ponude bez PDV-a, iznos PDV-a, cijena ponude s PDV-om.

**III. KRITERIJ ZA ODABIR PONUDE**

Najniža cijena valjane ponude ponuditelja.

**IV. DOKAZ O SPOSOBNOSTI PONUDITELJA**

Ponuditelji moraju dokazati pravnu i poslovnu sposobnost, nekažnjavanost u svezi s kaznenim djelima iz članka 67. stavka 1. točka 1. Zakona o javnoj nabavi, financijsku i gospodarsku sposobnost te tehničku i stručnu sposobnost.

Sposobnost ponuditelja mora postojati najkasnije u trenutku otvaranja ponude.

1. Pravna i poslovna sposobnost

Isprava o upisu u poslovni, sudski (trgovački), obrtni ili drugi odgovarajući registar kojom ponuditelj dokazuje da ima registriranu djelatnost u svezi s predmetom nabave.

Izdavatelj dokaza: nadležni trgovački sud, odnosno upravno ili drugo tijelo nadležno za vođenje obrtnog ili poslovnog registra.

Dokaz ne smije biti stariji od 6 mjeseci od dana dostave poziva na dostavu ponuda i predaje se u izvorniku ili ovjerenoj preslici ili neovjerenoj preslici.

2. Nekažnjavanost

Dokaz da za gospodarski subjekt ne postoje okolnosti koje bi bile protivne odredbi članka 67. stavka 1. točke 1. Zakona o javnoj nabavi.

Dokaz o nekažnjavanju se dostavlja u obliku izjave, koju daje osoba ovlaštena za zastupanje gospodarskog subjekta za sebe i za gospodarski subjekt (obrazac u privitku).

Dokaz ne smije biti stariji od 30 dana od dana dostave poziva na dostavu ponuda i predaje se u izvorniku ili neovjerenoj preslici.

3. Financijska i gospodarska sposobnost

Dokaz da je ponuditelj ispunio obvezu plaćanja svih dospjelih poreznih obveza i obveza za mirovinsko i zdravstveno osiguranje u obliku potvrde porezne uprave o stanju duga.

Dokaz ne smije biti stariji od 30 dana od slanja ovog poziva i predaje se u izvorniku ili ovjerenoj preslici ili neovjerenoj preslici.

4. Tehnička i stručna sposobnost

Popis značajnih usluga izvedenih u posljednjih pet godina s potvrdama druge ugovorne strane o uredno ispunjenim ugovorima istog ili sličnog predmeta nabave. Sposobnost se dokazuje s najmanje 5 isporuka istog ili sličnog predmeta nabave u posljednjih 5 godina ukupne vrijednosti jednake ili veće od vrijednosti ponude s pripadajućim PDV-om. Uz popis potrebno je priložiti najmanje jednu potvrdu o uredno ispunjenim ugovorima. Ukoliko se u postupku vrednovanja pristiglih ponuda ukaže potreba za dostavu ostalih potvrda o uredno ispunjenim ugovorima ponuditelji će o tome biti naknadno obavješteni.

Istovrsnim uslugama u smislu ove točke smatra se:

* izrada recenzija studijske ili projektne dokumentacije ili izrađene studijske dokumentacije cjelovitih sustava vodoopskrbe većih od 100 km cjevovodne mreže tijekom proteklih 5 godina – minimalno 5 takvih recenzija.

Popis s podacima o stručnom kadru kojim ponuditelj raspolaže i koji će sudjelovati u realizaciji projekta.

Ponuditelj navedenim dokazima dokazuje da je u posljednje tri godine uredno izvršio ugovorene obveze u nabavi predmeta usporedive složenosti, strukture i veličine.

Potvrda mora sadržavati slijedeće podatke:

1. Vrijednost ugovora iskazana sa ili bez PDV-a

2. Datum i mjesto isporuke robe

3. Naziv i sjedište ugovornih strana

4. Navod o uredno ispunjenim ugovorima

**V. NAČIN DOSTAVE PONUDE**

Ponuda se dostavlja na Ponudbenom listu, Troškovniku i ostalim obrascima koji se nalaze u prilogu ovog Poziva, a koje je potrebno dostaviti ispunjene i potpisane od strane ovlaštene osobe ponuditelja. Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Molimo da Vašu ponudu dostavite:

* ROK ZA DOSTAVU PONUDE: Rok za dostavu ponude je **06.12.2016**. godine do 12,00 sati bez obzira na način dostave.
* NAČIN DOSTAVE PONUDE: Ponuda se dostavlja u pisanom obliku, u zatvorenoj omotnici s nazivom i adresom naručitelja, nazivom i adresom ponuditelja. Na ponudu ponuditelj obvezno upisuje naznaku „Ponuda za postupak nabave - recenzija Koncepcijskog rješenja vodoopskrbnog sustava Bjelovarsko-bilogorske županije s izradom detaljnog hidrauličkog matematičkog modela sadašnjeg i budućeg stanja razvoja i predstudijom izvodljivosti - ne otvarati“.

Ponuda se dostavlja poštom preporučeno ili neposredno na urudžbeni zapisnik u prostorije Vodnih usluga d.o.o. Bjelovar na adresu: Vodne usluge d.o.o. Bjelovar, Ulica Ferde Livadića 14a, 43 000 Bjelovar. Na zahtjev ponuditelja naručitelj će izdati potvrdu o zaprimanju ponude.

Ponuda pristigla nakon isteka roka za dostavu ponuda ne otvara se i obilježava sa kao zakašnjelo pristigla ponuda. Zakašnjelo pristigla ponuda se odmah vraća gospodarskom subjektu koji ju je dostavio.

**VI. OSTALO**

Obavijesti u vezi predmeta nabave:

Tehnički dio Milena Jasika tel:043/622-115, e-mail: razvojinvesticije@vodneusluge-bj.hr

Opći dio Milan Splivalo: tel: 043/622-107, e-mail:komercijala@vodneusluge-bj.hr

Obavijesti o rezultatima: Odluku o odabiru naručitelj će donijeti u roku od 90 dana od dana isteka roka za dostavu ponuda, te će se dostaviti ponuditelju u roku od 8 dana od dana donošenja.

 **Odjel nabave**

 **Milan Splivalo**

**Napomena:** Ovaj zahtjev za dostavu ponuda poslan je u elektronskom obliku na adrese ponuditelja i vrijedi bez pečata i potpisa

OBRAZAC **1**

**PONUDBENI LIST**

|  |
| --- |
| OSNOVNI PODACI O PONUDITELJU |
| 1. | Naziv tvrtke |  |
| 2. | Sjedište (mjesto i adresa) |  |
| 3. | Matični broj tvrtke |  |
| 4. | OIB |  |
| 5. | Broja računa (IBAN i naziv banke) |  |
| 6. | Odgovorna osoba tvrtke |  |
| 7. | Osoba za kontakt |  |
| 8. | Broj telefona |  |
| 9. | Broj faksa |  |
| 10. | E-mail |  |
| 11. | Rok valjanosti ponude |  |
| 12. | Nakon što smo proučili i razumjeli dokumentaciju za nadmetanje i sve uvjete nudimo: * Ukupnu cijenu ponude bez PDV-a: \_\_\_\_\_\_\_\_\_\_\_\_\_\_\_\_ kuna,
* Iznos PDV-a \_\_\_\_\_\_\_\_\_\_\_\_\_\_\_\_ kuna,
* Ukupna cijena ponude s PDV-om: \_\_\_\_\_\_\_\_\_\_\_\_\_\_\_\_ kuna.

Pečat i potpis odgovorne osobe:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ( ime i prezime odgovorne osobe )U \_\_\_\_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_ 2015. |

OBRAZAC **2**

U svezi članka 67. i 68. Zakona o javnoj nabavi (Narodne novine br.90/11, 83/13, 143/13 i 13/14), a temeljem članka 70. Zakona o općem upravnom postupku (Narodne novine br.47/09), pod materijalnom i kaznenom odgovornošću dajem slijedeću:

**I Z J A V U**

**O NEKAŽNJAVANJU**

da gospodarskom subjektu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv i sjedište)

OIB \_\_\_\_\_\_\_\_\_\_\_\_\_\_\_\_\_\_\_\_\_\_ i osobi ovlaštenoj po zakonu za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OIB\_\_\_\_\_\_\_\_\_\_\_\_\_\_\_

 (ime i prezime)

nije izrečena pravomoćna osuđujuća presuda za bilo koje od slijedećih kaznenih djela, odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta:

**a)** prijevara (članak 236.), prijevara u gospodarskom poslovanju (članak 247), primanje mita u gospodarskom poslovanju (članak 252.), davanje mita u gospodarskom poslovanju (članak 253.), zlouporaba u postupku javne nabave (članak 254.), utaja poreza ili carine (članak 256.), subvencijska prijevara (članak 258.), pranje novca (članak 265.), zlouporaba položaja i ovlasti (članak 291.), nezakonito pogodovanje (članak 282.), primanje mita (članak 293.), davanje mita (članak 294.), trgovanje utjecajem (članak 295.), davanje mita za trgovanje utjecajem (članak 296.), zločinačko udruženje (članak 328.) i počinjenje kaznenog djela u sustavu zločinačkog udruženja (članak 329) iz Kaznenog zakona,

**b)** prijevara (članak 224), pranje novca (članak 279.), prijevara u gospodarskom poslovanju (članak 293), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b.), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), primanje mita (članaka 347.) i davanje mita(članak 348.) iz Kaznenog zakona (Narodne novine 125/11 i 144/12), te da protiv imenovanog gospodarskog subjekta nije otvoren stečaj ili pred stečajna nagodba, da se ne nalazi u postupku likvidacije, da njime ne upravlja osoba postavljena od strane nadležnog suda, da nije u nagodbi s vjerovnicima, da nije obustavio poslovne djelatnosti niti se nalazi u sličnom postupku prema propisima države sjedišta gospodarskog subjekta.

 M.P. ------------------------------------

 (vlastoručni potpis)

U \_\_\_\_\_\_\_\_\_\_\_\_\_\_\_\_\_\_ dana \_\_\_\_\_\_\_\_\_\_\_\_ 2015.

**Napomena:** Izjavu potpisuje fizička osoba koja podnosi istu ili ovlaštena osoba u pravnoj osobi te istu ovjerava pečatom.

TROŠKOVNIK

|  |  |  |
| --- | --- | --- |
|  | ***FAZE IZRADE*** | ***Jedinična cijena (kn)*** |
| **1** | **Analiza postojećeg stanja izgrađenosti sustava** |  |
| **2** | **Analiza potreba za vodom** |  |
| **3** | **Matematički model postojećeg stanja** |  |
| **4** | **Provođenje mjerenja protoka i tlaka** |  |
| **5** | **Kalibracija modela postojećeg stanja** |  |
| **6** | **Analiza stanja vodoopskrbnog sustava prema IWA metodologiji** |  |
| **7** | **Predstudija izvodljivosti** |  |
| **8** | **Matematički model planiranog stanja** |  |
| **9** | **Koncepcijsko rješenje DMA zona** |  |
| **10** | **Koncepcijsko rješenje nadzorno-upravljačkog sustava** |  |
| **11** | **Aproksimativni troškovnik svih mjera unapređenja sustava** |  |
|  | **Ukupno:****PDV (25%):****Sveukupno:** |  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn** **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn** |